എന്ഡോസള്ഫാന് പീഡിതര്ക്ക് നീതി ലഭ്യമാക്കണമെന്ന് കല്പ്പറ്റ: അധികാരത്തിന്റെ അഹന്തയും അവഗണനയും അവഹേളനവും നേരിടുന്ന കാസര്ഗോട്ടെ എന്ഡോസള്ഫാന് പീഡിതര്ക്ക് അടിയന്തരമായി നീതി ലഭ്യമാക്കണമെന്ന് വയനാട് ജില്ലാ എന്ഡോസള്ഫാന് പീഡിത ഐക്യദാര്ഢ്യ കണ്വന്ഷന് ആവശ്യപ്പെട്ടു. എന്ഡോസള്ഫാന് ഇരകള്ക്കുവേണ്ടി നിരന്തരം പ്രക്ഷോഭം നടത്തുകയും സുപ്രീം കോടതിയില് കേസ് നടത്തുകയും ചെയ്തവര് സംസ്ഥാനം ഭരിക്കുന്പോഴാണ് ഇരകളും അവരുടെ കുടുംബങ്ങളും ഏറ്റവുമധികം അവമതിക്കപ്പെടുന്നതെന്നതെന്ന വസ്തുത ഖേദകരമാണ്. സമരങ്ങള്ക്കും പ്രക്ഷോഭങ്ങള്ക്കും നേതൃത്വം നല്കിയവര് മുഖം തിരിഞ്ഞു നില്ക്കുകയാണിപ്പോള്. കേരള സര്ക്കാറിന്റെ ഉടമസ്ഥതയിലുള്ള പ്ലാന്റേഷന് കോര്പറേഷനാണ് മാരകമായ കീടനാശിനി ഹെലികോപ്ടറിലൂടെ തളിച്ചതും വായുവും വെള്ളവും മണ്ണും വിഷമയമാക്കിയതും തലമുറകളിലേക്ക് സംക്രമിക്കുന്ന ജനിതകവൈകല്യമടക്കമുള്ള രോഗങ്ങള്ക്ക് ഇടവരുത്തിയതും. ലോകമാകെ പ്രതിഷേധമുയര്ന്നതും കുപ്രസിദ്ധിയാര്ജിച്ചതുമാണ് എന്ഡോ സള്ഫാന് ദുരന്തം. കാസര്ഗോഡ് ജില്ലാ കളക്ടറും ഉദ്യോഗസ്ഥരും പരസ്യമായും നിരന്തരവും ഇരകളെ അവഹേളിക്കുന്നതും നിന്ദിക്കുന്നതും സംസ്ഥാന സര്ക്കാറിന്റെ അനുമതിയോടെ തന്നെയാണെന്ന് കരുതേണ്ടിയിരിക്കുന്നു. ഇരകളോടുള്ള ഇവരുടെ മ്ലേച്ഛമായ പെരുമാറ്റം ജനാധിപത്യ സംസ്കാരത്തിന് കളങ്കമാണ്. കഴിഞ്ഞ അഞ്ചുമാസമായി ഇവര്ക്ക് പെന്ഷന് പോലും ലഭിക്കുന്നില്ല. കാസര്ഗോഡ് കളക്ടറുടെ നേതൃത്വത്തില് ഒരു സംഘം എന്ഡോ സള്ഫാന് കോര്പ്പറേറ്റ് കന്പനിക്കുവേണ്ടിയാണ് ഇരകളെ വേട്ടയാടുന്നത്. നീതിക്കുവേണ്ടി അമ്മമാര് വീണ്ടും തെരുവിലിറങ്ങുന്ന അവസ്ഥ കേരള സമൂഹത്തിന് അപമാനമായി മാറുമെന്ന് കണ്വന്ഷന് മുന്നറിയിപ്പു നല്കി. അവസാനത്തെ ഇരയ്ക്കും നീതി കിട്ടുന്നതു വരെ സമരം തുടരുക തന്നെ ചെയ്യുമെന്ന് എന്ഡോ സള്ഫാന് പീഡന ജനകീയ മുന്നണി മുന്നറിയിപ്പു നല്കിയിട്ടുണ്ട്. മനുഷ്യാവകാശങ്ങള് നേടുന്നതിനായി സംസ്ഥാന വ്യാപകമായി നടക്കുന്ന പ്രക്ഷോഭത്തിന്ന് യോഗം ഐക്യദാര്ഢ്യം പ്രഖ്യാപിച്ചു. എന്എപിഎം സംസ്ഥാന ചെയര്മാന് പ്രഫ. കുസുമം ജോസഫ് ഉദ്ഘാടനം ചെയ്തു. വെര്ച്വല് യോഗത്തില് എന്. ബാദുഷ അധ്യക്ഷത വഹിച്ചു. ജനകീയ മുന്നണി ചെയര്മാന് മുനീസ അന്പലത്തറ, കണ്വീനര് കുഞ്ഞികൃഷ്ണന് അന്പലത്തറ, സൂപ്പി പള്ളിയാല്, വിനയകുമാര് അഴിപ്പുറം, ഡോ.ഇ.പി. മോഹന്ദാസ്, ബാബു മൈലന്പാടി, കെ.വി. പ്രകാശ്, വര്ഗീസ് വട്ടേക്കാട്ടില്, മുഹമ്മദ് ഷറീഫ്, ബാബു മൈലന്പാടി, എം. ഗംഗാധരന്, വേലായുധന് കോട്ടത്തറ, ഡോ. മോഹനന്, പി.കെ. റജി, ജോണ്, ബഷീര്, ആനന്ദ് ജോണ്, ഡോ. സുമ വിഷ്ണുനാഥ് എന്നിവര് പ്രസംഗിച്ചു. എ. ചാത്തുക്കുട്ടി രക്ഷാധികരിയും സുലോചനാ രാമകൃഷ്ണന് ചെയര്മാനും തോമസ് അന്പലവയല് കണ്വീനറുമായി ഐക്യദാര്ഢ്യ സമിതി രൂപീകരിച്ചു.